Die prysetiket van verraad
Verraaiers kan nooit vertrou word nie. Voor die Kommunistiese oorname van Hongarye in 1957 het Rusland ŉ klompie Hongare met die belofte van ruim vergoeding gewerf om die regering tot ŉ val te help bring. Toe hulle die nuwe owerheid daarna om die vergoeding nader, is hulle met die woorde “As julle jul eie volk kon verraai, hoe kan ons julle ooit vertrou?”summier doodgeskiet.
Nadat die groot muur van China na baie eeue voltooi is, het die owerheid dit as ondeurdringbaar beskou. Hulle was verkeerd. Vyande het drie maal daarin geslaag om dit binne te dring deur poortwagte om te koop. Geld en verraad is gewoonlik stalmaats.
Ons het 1852 gaste aanlyn Leopold III van België - Wikipedia
Leopold III van België in 1934
23 Februarie 1934 – 16 Julie 1951
Nederlands: Leopold Filips Karel Albert Meinrad Hubertus Maria Miguel
Frans: Léopold Philippe Charles Albert Meinrad Hubert Marie Miguel
3 November 1901; Brussel, België
25 September 1983; Sint-Lambrechts-Woluwe, België
Astrid van Swede
Josephine-Charlotte, Groothertogin van Luxemburg
Elisabeth van Beiere
Leopold III van België (3 November 1901 – 25 September 1983) was koning van België en die seun van Albert I van België. Hy is in Brussel gebore en het sy vader in 1934 as koning opgevolg. Hy was met prinses Astrid van Swede getroud en hulle het drie kinders gehad. Sy sterf in 'n motorongeluk in Switserland in 1935.
Die groei van die Fascistiese Party in België en die Duitse herbesetting van die Rynland in 1936 veroorsaak dat hy 'n politieke beleid van neutraliteit volg. Hy verbreek sy verdedigingsooreenkoms met Frankryk in 1936 en versterk Belgiese verdedigingslyne op sy grense. Die stappe blyk in elk geval vrugteloos te wees, want agt maande na die uitbraak van die Tweede Wêreldoorlog val die Duitse Magte sy land in en op 28 Mei 1940 beveel hy sy weermag om oor te gee. Hy word gevange gehou deur die Duitsers van 1940 tot 1944.
Terwyl Leopold gevangene gehou is het die Belgiese regering sy broer, prins Charles, as regent aangestel. Gedurende Maart 1950 word 'n referendum gehou oor die koning se heraanstelling as koning, waar 57.68% van die inwoners daarvoor te vinde is. Hy aanvaar dit as goedkeuring om weer te regeer, maar na aanvaarding van die verantwoordelikheid kom Leopold agter dat die Belgiese burgers grootliks verdeeld is oor sy aanstelling en hy besluit om te abdikeer. Hy word opgevolg deur sy seun Boudewyn op 16 Julie 1951. Gedurende 1957 help hy die Belgiese regering in 'n ondersoek om wetenskaplike vordering te gebruik om die Belgiese ekonomie en sosiale lewenstyl te verbeter.
Collier's Encyclopedia, Crowell-Collier Educational Corporation, Volume 14, Bladsy 513.
Ontsluit van "https://af.wikipedia.org/w/index.php?title=Leopold_III_van_België&oldid=1844493"
Die bladsy is laas op 25 Oktober 2018 om 12:43 bygewerk.